इस कानून का सहारा तब लिया जा सकता है जब कानूनी तौर पर पति-पत्नी के अलग होने की देखरेख करनी हो या ये सुनिश्चित करना हो कि इस प्रक्रिया में किसी भी पक्ष के साथ भेदभाव न हो. यहां पर सबसे प्रमुख चिंता ये नहीं है कि शादी में वफादारी की उम्मीद करना गलत है या सही, या कि क्या व्याभिचार का मतलब यौन स्वतंत्रता होती है. बुनियादी चिंता ये है कि क्या वयस्कों के बीच एक रिश्ता जो इतना अधिक जटिल, संवेदनशील औऱ वैयक्तिक है, उसकी सरकार को निगरानी करनी चाहिए या क्या वो ऐसा कर सकती है और क्या वो न्यायपूर्ण ढंग से ऐसा करने की क्षमता भी रखती है.